F1 filmas

F1 filmas () – 2025 m. amerikiečių sporto drama, kurios režisierius – Joseph Kosinski, o scenarijaus autorius – Ehren Kruger. Vaidina Brad Pitt, Damson Idris, Kerry Condon, Tobias Menzies ir Javier Bardem.

Filmo pasaulinė premjera įvyko 2025 m. birželio 16 d. Niujorko „Radio City“ kino teatre. Lietuvos kino teatruose pasirodė 2025 m. birželio 27 d. Sulaukė teigiamų kritikų įvertinimų.

 Siužetas 
Filmas pasakoja apie lenktynininką Sonį Heisą, kuris po 30 metų pertraukos grįžta į Formulės 1 lenktynes, kad išgelbėtų savo buvusio komandos draugo komandą APXGP nuo bankroto.
 Vaidmenys 

 Aktorius – veikėjas

 Brad Pitt – Sonny Hayes
 Damson Idris – Joshua Pearce
 Kerry Condon – Kate McKenna
 Javier Bardem – Ruben Cervantes
 Tobias Menzies – Peter Banning
 Kim Bodnia – Kaspar Smolinski
 Sarah Niles – Bernadette Pearce
 Will Merrick – Hugh Nickleby
 Joseph Balderrama – Rico Fazio
 Abdul Salis – Dodge Dowda
 Callie Cooke – Georgia Parslow
 Samson Kayo – Cashman
 Simon Kunz – Don Cavendish
 Liz Kingsman – Lisbeth Bampton
 Luciano Bacheta – Luca Cortez
 Shea Whigham – Chip Hart
 Kyle Rankin – Cale Kelso

 Filmo gamyba 
Filmo gamyba prasidėjo 2021 m. gruodį, kai prie projekto prisijungė Brad Pitt, Joseph Kosinski, Ehren Kruger ir prodiuseris Jerry Bruckheimer; pastarieji trys anksčiau dirbo kartu prie filmo „Asas Maverikas“ (2022 m.). Kiti aktoriai buvo paskelbti 2023 m. pradžioje, prieš pagrindinių filmavimo darbų pradžią Jungtinėje Karalystėje liepos mėnesį. Jis taip pat buvo filmuojamas tikrų 2023 ir 2024 m. pasaulio čempionatų „Grand Prix“ vietose, bendradarbiaujant su FIA – F1 valdymo institucija. Lenktynių scenos buvo pritaikytos iš tikrų lenktynių, kuriose dalyvavo F1 komandos ir lenktynininkai, įskaitant Lewis Hamilton, Fernando Alonso ir Max Verstappen. Hans Zimmer sukūrė filmo muziką.

 Atsiliepimai 
Recenzijų suvestinėje „Rotten Tomatoes“ 83% iš 316 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 56 kritikais, filmui skyrė 68 balus iš 100 galimų, o tai reiškia, kad vertinimai yra „iš esmės palankūs“.

 Nuorodos 



 Išnašos 

Kategorija:2025 filmai
Kategorija:JAV filmai
Kategorija:Filmai apie Formulę-1
Kategorija:Dramos